ΓΡΑΠΤΗ ΕΡΩΤΗΣΗ P-1903/02

υποβολή: Rodi Kratsa-Tsagaropoulou (PPE-DE) προς την Επιτροπή

(25 Ιουνίου 2002)

Θέμα: Ανεργία των νέων και πολιτική για τη νεότητα. Η περίπτωση της Ελλάδας

Η Επιτροπή στη Λευκή Βίβλο με τίτλο Μια νέα πνοή για την Ευρωπαϊκή νεολαία αναφέρει ότι η αυτονομία των νέων εξαρτάται από ταλικά μέσα που τους παρέχουμε και προτείνει ότι τα συμφέροντα των νέων θα πρέπει να λαμβάνονταιπόψη σε πολιτικές όπως η απασχόληση(1). Πρόσφατα(2), η Ευρωπαϊκή Στατιστική Υπηρεσία έδωσε στη δημοσιότητα στοιχεία που δείχνουν ότι η ανεργία των νέων παραμένει σε ιδιαίτεραψηλά επίπεδα: 15,5 % στο σύνολο της Ευρωπαϊκής Ένωσης και 16,6 % στις χώρες της ευρωζώνης (Απρίλιος 2002), με την Ελλάδα να έχει τα μεγαλύτερα ποσοστά.

Τι μέτρα σκοπεύει να αναλάβει η Επιτροπή για την αντιμετώπιση του φαινομένου· Θεωρεί ότι οι σχετικές με την ανεργία των νέων κατευθυντήριες γραμμές για την απασχόληση εφαρμόζονται αποτελεσματικά· Πώς εξηγεί η Επιτροπή τις μεγάλες αποκλίσεις στις πολιτικές για τη νεολαία τόσο μεταξύ κρατών μελών, όσο και μεταξύ των χωρών που βρίσκονται εντός και εκτός της ευροζώνης· Προτίθεται να τις αντιμετωπίσει μέσω της μεθόδου ανοικτού συντονισμού·

(1) COM(2001)681 τελικό, σελίδα 16.

(2) Euro-zone unemployment up to 8,3 %, Eurostat news release, 4 June 2002.

Απάντηση της κ. Διαμαντοπούλου Εξ ονόματος της Επιτροπής

(26 Ιουλίου 2002)

Διαπιστώνεται σημαντική βελτίωση σε ό,τι αφορά την ανεργία των νέων από το 1997, όταν τέθηκε σε εφαρμογή η ευρωπαϊκή στρατηγική για την απασχόληση. Το ποσοστό ανεργίας των νέων μειώθηκε από 20,0 % το 1997 σε 14,7 % το 2001(1).

Η καταπολέμηση της ανεργίας των νέων αποτελεί προτεραιότητα της ευρωπαϊκής στρατηγικής για την απασχόληση. Η πρώτη κατευθυντήρια γραμμή της εν λόγω στρατηγικής προβλέπει ότι, για να μην εισέλθουν οι νέοι στη μακροχρόνια ανεργία, πρέπει να προσφέρεται σε κάθε νέο η δυνατότητα νέας αρχής πριν από τη πάροδο έξι μηνών ανεργίας με τη μορφή ατομικού συνοδευτικού μέτρου επαγγελματικού προσανατολισμού ή κάθε άλλου απαιτούμενου μέτρου (κατάρτιση, προσφορά θέσης εργασίας, επανεκπαίδευση ή επαγγελματική εμπειρία). Τα εν λόγω μέτρα μπορούν να συνδυαστούν με άλλα μέτρα όπως αυτάπέρ των γυναικών ή άλλων ομάδων με χαμηλή εκπροσώπηση στην αγορά εργασίας. Άλλες κατευθυντήριες γραμμέςπέρ των νέων αφορούν τη δραστηριοποίησηπέρ των νέων ανέργων, την εκπαίδευση, την κατάρτιση, την ισότητα των ευκαιριών και, γενικότερα, την αναβάθμιση της ποιότητας της εργασίας.

Η Επιτροπή ενέκρινε ανακοίνωση για την αξιολόγηση της ευρωπαϊκής στρατηγικής για την απασχόληση, με ανάλυση της αποτελεσματικότητας των μέτρων αυτού του είδους, στις 17 Ιουλίου 2002(2).

Σε ό,τι αφορά την πολιτική για τη νεολαία,πάγεται στην αποκλειστική αρμοδιότητα των κρατών μελών. Ωστόσο, σε συνέχεια της δημοσίευσης από την Επιτροπή της Λευκής Βίβλου με τίτλο Μια νέα πνοή για την Ευρωπαϊκή νεολαία, το Συμβούλιο ενέκρινε στις 30 Μαΐου 2002 ψήφισμα για τη θέσπιση πλαισίου ευρωπαϊκής συνεργασίας στον κλάδο της νεολαίας. Το εν λόγω πλαίσιο προβλέπει ιδίως την εφαρμογή ανοικτής μεθόδου συντονισμού για τα τέσσερα συγκεκριμένα θέματα στον κλάδο της νεολαίας, δηλαδή τη συμμετοχή, την ενημέρωση, τον εθελοντισμό και την έρευνα.

(1) Ετήσιοι μέσοι όροι των μηνιαίων εκτιμώμενων ποσοστών ανεργίας.

(2) COM(2002)416 τελικό.